FARSUND KOMMUNE

**BUTT- Barn og unges tverrfaglig team**

**FORMÅL :**

* BUTT skal være et lett tilgjengelig tverrfaglig team for tidlig veiledning i sammensatte saker
* Barn, unge og foreldre, samt skoler og barnehager skal ha kontinuerlig tilgang på tidlig veiledning fra hjelpeinstansene i vanskelige saker/bekymringssaker.
* BUTT skal bidra til å sikre brukerens medvirkning i utformingen av hjelpetilbudet

 (hvaer viktig for deg-tenking)

* BUTT skal bidra til å styrke samhandlingen mellom A-BUP, førstelinjetjenesten, skoler og barnehager.
* Gjennom arbeidet i BUTT, skal kompetansen knyttet til tverrfaglig innsats i kommunen utvikles.

En viktig forutsetning for BUTT er at foresatte/bruker får god informasjon og trygges i forkant av møtet. BUTT har mange medlemmer for å belyse saken ut fra flere faginstanser.

**MÅLGRUPPE:** Barn og unge 0-18 år, med deres foreldre/foresatte.

**Organisatorisk plassering:**

Enhet for psykisk helse og barne- og ungdomstjenester

**FASTE MEDLEMMER I TEAMET:**

* ABUP (Avdeling for barn og unges psykiske helse)
* Familievernkontoret
* Barneverntjenesten
* PPT (pedagogisk psykologisk tjeneste)
* Helsestasjonen
* Familiesenteret
* Barnet/ungdommen og foresatte/foreldre inviteres alltid til møtet

Representant fra familiesenter eller helsestasjonen ivaretar koordinatorfunksjonen.

Andre instanser inviteres v/behov:

* Forvaltning
* Skole- og barnehageanavarlige
* Psykisk helse
* Andre?

I utgangspunktet møter hele teamet. Det skal utpekes en fast representant fra hver enhet.

* **MØTETID**
* **BUTT:** Andre torsdag i måneden, fra kl. 09.00 – 14.00.
* **ABUP «Drop-in»:** Mulighet for veiledning/samtale m/ABUP: kl. 08.00 – 09.00. Det er ønskelig at foreldre/foresatte/ungdom kommer sammen med terapeut/kontaktperson/lege fra kommunen.
* **MØTESTED**

Møterommet i 2.etg Amfi er møtested. Stedet er valgt fordi det er nøytralt, det er plass til å vente, det er stort nok møterom, og det er også andre rom tilgjengelige om det skulle bli behov for det.

* **INNMELDING AV SAKER**
* Foreldre, ungdommer over 16 år, rektor, styrer, forvaltningsenhet, helsestasjon, skolehelsetjenesten, fastlege, kan melde inn saker.

Koordinator tar imot innmeldingene, samordner og sender saksliste/program for dagen til teamets medlemmer.

* Det innhentes alltid samtykke (informert samtykke). Rektor/styrer/den som melder inn saken har ansvar for å innhente samtykke (ligger i BTI).

Innmeldingen skjer på eget skjema. BUTT-koordinator har ansvar for å ta kontakt med familien i forkant for å gi god informasjon om tilbudet.

* **FRIST FOR INNMELDING**

Fredag i *uken før* oppsatt møte.

Foreldre/bruker inviteres alltid med i møtet.

* **DOKUMENTASJON** - referent avklares i forkant av møtet.
* Referenten skriver en oppsummering/notat om konkret sak som lagres i barnejournal og evt. barne-/elevmappe. Sendes til foresatte og de faginstanser som skal følge opp saken. Hvert møte skal han en konklusjon der det går tydelig fram hvem som har ansvar for videre oppfølging / tiltak. Følger referatmal i BTI.
* Referat fra møtet. Koordinator sender ut konklusjonen på saksliste.
* **EVALUERING:** Koordinator sjekker ut hvordan møtet ble opplevd.
* Aktuelle personer får med et evalueringsskjema hjem, samt følges videre opp med en telefonkontakt etter ca. 1 måned. Ansvar: BUTT koordinator.
* Årlig evaluering av BUTT som system både fra fagpersoner og brukere.
* **AVKLARING:**
* Saker der barn, foreldre, skole/barnehage /andre opplever et behov for en bred tverrfaglig veiledning (se handlingsveiledere/BTI) kan tas opp i BUTT.
* Saker som har en tydelig retning, for eksempel lese-skrivevansker, språkvansker, følger rutiner for henvisning til aktuell instans, og trenger ikke tas opp som sak i BUTT.
* Foreldre som av ulike årsaker ikke ønsker dette tilbudet, skal tilbys annen oppfølging
* Dersom en skole/barnehage har en konkret bekymring knyttet til et barns omsorgssituasjon, skal dette meldes barneverntjenesten direkte, jfr. BTI.